CELEX: 62022CN0141
Language: lt
Date: 2022-02-28 00:00:00
Title: Byla C-141/22: 2022 m. vasario 28 d. Landesgericht für Zivilrechtssachen Graz (Austrija) pateiktas prašymas priimti prejudicinį sprendimą byloje TLL The Longevity Labs GmbH / Optimize Health Solutionsmi GmbH ir BM

2022 5 16   
            
            
               LT
            
            
               Europos Sąjungos oficialusis leidinys
            
            
               C 198/25
            
         
      2022 m. vasario 28 d.Landesgericht für Zivilrechtssachen Graz (Austrija) pateiktas prašymas priimti prejudicinį sprendimą byloje TLL The Longevity Labs GmbH / Optimize Health Solutionsmi GmbH ir BM
      
      (Byla C-141/22)
      (2022/C 198/37)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Landesgericht für Zivilrechtssachen Graz
      
      
         Šalys pagrindinėje byloje
      
      
         Ieškovė: TLL The Longevity Labs GmbH
      
      
         Atsakovai: Optimize Health Solutionsmi GmbH ir BM
      
         Prejudiciniai klausimai
      
      
                  1.
               
               
                  Ar 2015 m. lapkričio 25 d. Reglamento (ES) 2015/2283 (1) 3 straipsnio 2 dalies a punkto iv papunktis turi būti aiškinamas taip, kad „grikių gemalų miltai, kuriuose daug spermidino“, yra naujas maisto produktas atsižvelgiant į tai, kad iki 1997 m. gegužės 15 d. Europos Sąjungoje žmonių maistui plačiai vartoti buvo tik grikių gemalų miltai, kuriuose spermidino kiekis nėra padidintas, ar pagal šią nuostatą yra ilgai saugiai naudotas maisto produktas, nepriklausomai nuo to, kaip spermidinas patenka į grikių gemalų miltus?
               
            
                  2.
               
               
                  Jei į pirmąjį klausimą būtų atsakyta neigiamai: ar Reglamento 2015/2283 3 straipsnio 2 dalies a punkto vii papunktis turi būti aiškinamas taip, kad maisto produktų gamybos proceso sąvoka apima ir pirminės gamybos procesus?
               
            
                  3.
               
               
                  Jeigu į antrąjį klausimą būtų atsakyta teigiamai: ar vertinant, ar gamybos procesas yra naujas, kaip tai suprantama pagal Reglamento 2015/2283 3 straipsnio 2 dalies a punkto vii papunktį, svarbu tai, ar gamybos procesas per se dar niekada nebuvo naudotas jokiam maisto produktui gaminti, ar nebuvo naudotas vertinamam maisto produktui gaminti?
               
            
                  4.
               
               
                  Jei į antrąjį klausimą būtų atsakyta neigiamai: ar grikių sėklų daiginimas spermidino turinčioje mitybinėje terpėje yra pirminės gamybos procesas augalo, kuriam maisto produktus reglamentuojantys teisės aktai, visų pirma Reglamentas 2015/2283, yra netaikomi, atžvilgiu, nes augalas prieš nuimant derlių dar nėra maisto produktas (Reglamento (EB) Nr. 178/2002 (2) 2 straipsnio c punktas)?
               
            
                  5.
               
               
                  Ar svarbu tai, ar mitybinėje terpėje yra natūralaus, ar sintetinio spermidino?
               
            
         (1)  2015 m. lapkričio 25 d. Europos Parlamento ir Tarybos reglamentas (ES) 2015/2283 dėl naujų maisto produktų, iš dalies keičiantis Europos Parlamento ir Tarybos reglamentą (ES) Nr. 1169/2011 ir panaikinantis Europos Parlamento ir Tarybos reglamentą (EB) Nr. 258/97 bei Komisijos reglamentą (EB) Nr. 1852/2001 (OL L 327, 2015, p. 1).
      
         (2)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002, p. 1; 2004 m. specialusis leidimas lietuvių k., 15 sk., 6 t., p. 463).